Käesoleval nädalal mälestatakse Ukrainas 1932-1933. aastate näljahäda (Golodomori) ohvreid. Sel aastal on Golodomori 75. aastapäev.    Täna toimuvad Kiievis  leinaüritused, millest võtavad osa esindajad 40 riigist. Lätit, Leedut, Poolat, Gruusiat esindavad kohapeal presidendid, Eestit riigikogu spiiker Ene Ergma ja Eesti-Ukraina parlamendigrupi esimees Silver Meikar, teatas Delfile Eesti Ukrainlaste Kongressi esinaine Vira Konõk.    Ukraina president Viktor Juštšenko nimetas 1932-1933. aastate Golodomorit suurimaks tragöödiaks ukraina rahva ajaloos ning üheks suurimaks tragöödiaks inimkonna ajaloos.